**TÁRSKERESŐ**

**Nagy Anita**

1. **BELSŐ, CSILLA SZOBA- ESTE**

**CSILLA (50) este otthon ül, a szobájában és sorozatot néz a televízióban, macskájával az ölében, közben palacsintát eszik.**

1. **BELSŐ, ILDIKÓ SZOBA- ESTE**

**ILDIKÓ (23) szobájában pakolászik, majd aranyhalát eteti. Bekopog CSILLA a szobába. CSILLA bekukucskál az ajtón.**

**CSILLA**

**Jössz vacsizni?**

**ILDIKÓ**

**Igen, pont megéheztem.**

1. **KÜLSŐ, EBÉDLŐ TERASZ- ESTE**

**CSILLA és ILDIKÓ a teraszon egymással szemben ülnek, és margarinos kenyeret esznek uborkával és paprikával. ILDIKÓ evés közben a telefonját nyomkodja.**

**ILDIKÓ**

**Pástétom nincs? Azt jobban szeretem.**

**CSILLA**

**Elfogyott.**

**Esznek.**

**CSILLA**

**Péntek este van. Ma hogyhogy nem mentél sehova?**

**ILDIKÓ**

**Nem volt kedvem.**

**CSILLA**

**Aha**

**ILDIKÓ**

**Te hogyhogy sosem mész sehova péntek este?**

**CSILLA**

**Öreg vagyok én már ehhez.**

**ILDIKÓ**

**Öreg vagy ahhoz, hogy jól érezd magad?**

**CSILLA**

**Nem erről van szó.**

**ILDIKÓ**

**Akkor? Nem hiszem, hogy senki nem hív sehova.**

**CSILLA**

**Hát, igazából ma van az iskolában a tavaszi bál.**

**ILDIKÓ**

**És miért nem mész?**

**CSILLA**

**Én egyedül nem megyek oda.**

**ILDIKÓ**

**Kéne neked egy pasi.**

**CSILLA**

**Nem kell pasi!**

**ILDIKÓ**

**Jól van, na.**

**Mondjuk, én szívesen elmennék veled, de te tudod.**

**CSILLA**

**Nem azt mondtad, hogy nincs kedved kimenni?**

**ILDIKÓ**

**Jó, igen ezt mondtam. De ez nagyon izgin hangzik.**

**CSILLA**

**Felőlem...**

1. **BELSŐ, CSILLA SZOBA- ESTE**

**CSILLA és ILDIKÓ Neoton famíliát hallgatnak. CSILLA a tükör előtt sminkeli magát, kissé bénázva. ILDIKÓ a szekrényben kutakodik.**

**CSILLA:**

**Na, mit szólsz?**

**ILDIKÓ**

**(nevet)**

**Hát, látszik, hogy nem szoktál sminkelni.**

**ILDIKÓ odamegy CSILLÁHOZ.**

**ILDIKÓ:**

**Gyere, megigazítom.**

**ILDIKÓ nevet, megigazítja CSILLA sminkét. Visszamegy a szekrényhez, kutat, előkap egy piros csillogó mini ruhát.**

**ILDIKÓ**

**Miii? Neked honnan van ilyen ruhád?**

**CSILLA**

**A sulis farsangra vettem, de aztán nem mentem el.**

**ILDIKÓ**

**Minek akartál öltözni? Kurvának?**

**CSILLA**

**Nem, Piroskának.**

**ILDIKÓ (kacagva)**

**Ha te mondod…**

**Miért nem veszed fel most?**

**CSILLA**

**Jézusom. Dehogy veszem fel most.**

**ILDIKÓ**

**Légyszi, biztos kurva jól állna. Ha-ha.**

1. **KÜLSŐ, UTCA- ESTE**

**CSILLA és ILDIKÓ sétálnak az utcán. CSILLA a ruháját igazítja. Matiz autó háttérben, szól a zene belőle.**

**CSILLA**

**Ó Istenem, kellet rád hallgatnom. Olyan kényelmetlen ez a ruha.**

**ILDIKÓ**

**A szépségért meg kell szenvedni.**

**CSILLA**

**Igen? Szerinted szép vagyok?**

**CSILLA kihúzza magát.**

**ILDIKÓ**

**Jaja, de azt nem értem, hogy miért nem busszal megyünk,**

**utálok sétálni.**

**CSILLA**

**Kell egy kis testmozgás, csajszi.**

**CSILLA és ILDIKÓ összemosolyognak. Dívásan vonulnak.**

**KLIPP**

**Autó dudál, a lányok félreállnak, majd tovább mennek.**

**ILDIKÓ**

**Gyere, menjünk be abba a boltba.**

1. **KISBOLT, BELSŐ- ESTE**

**CSILLA és ILDIKÓ sétálgatnak a boltban. CSILLA megáll az édességes polcnál, nézelődik. Levesz a polcról két nyalókát. ILDIKÓ tovább sétál az italos polchoz.ILDIKÓ fizet.**

**ILDIKÓ**

**Kint megvárlak.**

1. **KISBOLT ELŐTT, KÜLSŐ- ESTE**

**ILDIKÓ kint ül a bolt előtti padon, cigizik, és sörözik. Kijön CSILLA a boltból és leül ILDIKÓ mellé. CSILLA előkapja a nyalókákat.**

**ILDIKÓ**

**Úristen de jó, ezt kiskoromban imádtam.**

**CSILLA elmosolyodik. Kibontják a nyalókát.**

**CSILLA**

**Emlékszem, amikor még kicsi voltál egyszer nyalókázás**

**közben szaladgáltál, és hasra estél.**

**ILDIKÓ**

**És kitört az első fogam.**

**CSILLA**

**Igen, és te nevettél.**

**CSILLA és ILDIKÓ összenevetnek.**

**ILDIKÓ**

**Még szerencse, hogy tejfog volt.**

**Fura nyalókázni és cigizni egyszerre.**

**CSILLA**

**Kicsit az.**

**ILDIKÓ**

**Azután többet nem is jöttél.**

**CSILLA**

**Hova?**

**ILDIKÓ**

**Hova- hova, hát hozzánk.**

**CSILLA**

**Ja, tényleg nem.**

**ILDIKÓ**

**Miért?**

**CSILLA**

**Mindegy. Utálom azt a falut.**

**ILDIKÓ**

**Jó, én sem annyira szeretem. De mégis ott lakik anya.**

**CSILLA**

**És akkor mi van?**

**ILDIKÓ**

**Hogy hogy mi van? Hát a testvéred. Nem akarsz találkozni**

**vele?**

**CSILLA**

**Nem.**

**ILDIKÓ**

**Fú. Belőled mindent ki kell húzni. Miért?**

**CSILLA**

**Mert nem jövünk ki jól.**

**ILDIKÓ**

**Ok.**

**ILDIKÓ megvonja a vállát, rágyújt egy újabb cigire, megkínálja CSILLÁT az italából. CSILLA beleiszik.**

**ILDIKÓ**

**Én azért utálom otthon, mert minden ember szar arc.**

**Folyamatosan pletykálnak, meg cseszegetnek másokat.**

**Kiskoromban engem is sokat piszkáltak. Barmok.**

**CSILLA**

**Sajnálom.**

**Aha. Most már menjünk, mert lemaradunk a partiról.**

**ILDIKÓ**

**Ok.**

1. **BELSŐ, TORNATEREM- ÉJSZAKA**

**Táncoló, beszélgető tömeg. Zenészek. CSILLA és ILDIKÓ a tornateremben ülnek, és műanyag pohárból limonádét isznak.**

**ILDIKÓ**

**Miért nem mondtad, hogy nincs itt pia?**

**CSILLA**

**Ez egy iskolai ünnepség, hogy lenne.**

**Már mindent megittál?**

**ILDIKÓ**

**Jaja.**

**Szerintem elmegyek a boltba piáért.**

**CSILLA**

**Ne, kérlek. Ne hagyj itt.**

**ILDIKÓ**

**Ne viccelj Csilla, vagy legalább 50, és a kollegáid**

**vannak itt, meg a diákjaid, akikkel mindennap találkozol,**

**csak megleszel egyedül is tíz percig.**

**CSILLA**

**Egyedül nem is jöttem volna ide.**

**ILDIKÓ**

**Ó, jól van. Nézd meg, ott van egy cuki tanár bácsi, úgy**

**látom egyedül. Miért nem kéred fel táncolni?**

**CSILLA**

**Nem is tudok táncolni.**

**ILDIKÓ**

**Majd most megtanulsz.**

**ILDIKÓ odaint a tanár bácsinak. A tanár bácsi odamegy hozzájuk.**

**TIBOR**

**Szép jó estét kívánok a hölgyeknek! Csilla, nem is**

**tudtam, hogy van egy lánya. Örvendek kishölgy, Tibor**

**vagyok, földrajz tanár.**

**TIBOR TANÁR kezet csókol ILDIKÓNAK.**

**ILDIKÓ**

**Ildikó, nagyon örvendek.**

**A nagynéném nagyon szeretne táncolni. Megtáncoltatná?**

**TIBOR**

**Ó, hát persze.**

**CSILLA feláll, TIBORRAL mennek a táncparkett felé. Eközben ILDIKÓ kisurran a tornateremből. TIBOR és CSILLA lassúznak.**

**TIBOR**

**Magácska nagyon csinos. Jó ez a kis piros ruci.**

**CSILLA**

**(elmosolyodik)**

**Köszönöm.**

**TIBOR**

**Hordhatna gyakrabban hasonló darabokat.**

**CSILLA**

**Csak ez az egy van.**

**TIBOR**

**Itt vagyunk minden nap ebben az iskolában, és még sosem**

**figyeltem fel magára. Egészen idáig. Különös.**

**CSILLA**

**Igen... Nagyon különös...**

**TIBOR**

**De tudom ám, hogy párt keres, láttam önt az interneten.**

**CSILLA**

**Biztosan összetévesztett valakivel.**

**TIBOR**

**Hát én nem hiszem.**

**Mit szólna ahhoz, hogy ha tegeződnénk? Már ha így**

**összemelegedtünk.**

**CSILLA**

**Felőlem.**

**TIBOR**

**Esetleg ez után a forró tánc után majd meginnánk egy**

**limonádét?**

**CSILLA**

**Nem vagyok szomjas.**

**TIBOR**

**És mit szólnál ahhoz, hogyha piálnánk kicsikét? Van nálam**

**kis viskike.**

**CSILLA**

**Mondtam, hogy nem vagyok szomjas.**

**TIBOR**

**Nagy kár. És, ha mondjuk nálam folytatnánk az éjszakát?**

**TIBOR keze CSILLA derekán egyre lejjebb kúszik.**

**CSILLA**

**Van hol aludnom nekem is.**

**TIBOR**

**Akkor menjünk hozzád.**

**CSILLA**

**Nem, bocsi.**

1. **KÜLSŐ, ISKOLA ELŐTT- ÉJSZAKA**

**CSILLA kiszalad az iskola elé. ILDIKÓ egy padon ül cigivel, és borosüveggel a kezében. CSILLA megáll mellette.**

**ILDIKÓ**

**Na mizu Csilla? Nem jött be a tanár bácsi?**

**CSILLA**

**Te teljesen bolond vagy. Azt akarta, hogy aludjak nála,**

**és meg akarta fogni a seggem.**

**ILDIKÓ**

**(nevetve)**

**És miért nem alszol nála?**

**CSILLA**

**Dehogy alszom. Miért hozol ilyen helyzetbe? Azt is bánom,**

**hogy ide elhoztalak.**

**ILDIKÓ**

**Akkor miért nem jöttél el egyedül?**

**CSILLA**

**(duzzogva)**

**Azért. Semmi közöd.**

**ILDIKÓ**

**Szívesen itt hagylak és haza megyek, ha úgy jobb.**

**CSILLA leül ILDIKÓ mellé.**

**CSILLA**

**Inkább adj egy cigit.**

**ILDIKÓ**

**Bocs.**

**CSILLA kiveszi az italos üveget ILDIKÓ kezéből. Iszik.**

**ILDIKÓ**

**Nem akartalak kellemetlen helyzetbe hozni.**

**CSILLA kortyol még egyet az üvegből.**

**ILDIKÓ**

**Mi van? Most nem fogsz hozzám szólni?**

**CSILLA**

**Nem.**

**ILDIKÓ**

**Basszus, csak a jót akartam neked. Nem akarom, hogy**

**egyedül maradj életed végéig.**

**CSILLA**

**Nem vagyok egyedül. Van egy cicusom, és még ott vagy te**

**is.**

**ILDIKÓ**

**De én el fogok költözni.**

**CSILLA**

**(meghökkenve)**

**Mi? Mikor? Dehogy költözöl! Miért nem mondtad?**

**ILDIKÓ**

**Felvettek a színházba jelmeztervező asszisztensnek.**

**Végre találtam munkát a szakmámban.**

**CSILLA**

**Hát, örvendek. Mikor mész?**

**ILDIKÓ**

**Holnap délben. Hétfőn kezdek is.**

**CSILLA**

**Ne hülyéskedj. Máris? Ezt mikor akartad közölni?**

**ILDIKÓ**

**Igen, ne haragudj.**

**CSILLA**

**De még be sem pakoltál.**

**ILDIKÓ**

**Már elkezdtem, holnapig bepakolok.**

**CSILLA**

**Mikor? Menjünk haza pakolni.**

**ILDIKÓ**

**Nem nem.**

**ILDIKÓ feláll a padról, eldobja a kukába az üveget. Elindul, CSILLA utána megy.**

1. **BELSŐ, TORNATEREM- ÉJSZAKA**

**TIBOR táncol a diáksereg körének közepén. CSILLA és ILDIKÓ táncolnak a diákok között.**

**CSILLA**

**Hát ez baromi jó!**

**ILDIKÓ**

**Látod, mondtam én, hogy jöjjünk vissza.**

**CSILLA és ILDIKÓ énekelgetnek, táncolgatnak. CSILLA és ILDIKÓ összenevetnek. CSILLA rápillant az órájára.**

1. **KÜLSŐ, UTCA- ÉJSZAKA**

**CSILLA és ILDIKÓ ketten sétálnak az úton italos üvegekkel kezükben**

**CSILLA**

**Fú, lehet kicsit megrészegedtem...**

**ILDIKÓ**

**Ennyitől?**

**CSILLA**

**Én nem iszok olyan temérdekszer, mint te.**

**ILDIKÓ**

**(nevetve)**

**Jogos...**

**Nézd ott egy játszótér, vannak padok is. Megállunk cigizni?**

**CSILLA**

**Út közben nem tudsz?**

**ILDIKÓ**

**Nem.**

**ILDIKÓ előreszalad a játszótérre, utána megy CSILLA is. Leülnek egy padra és cigiznek. ILDIKÓ elővesz a táskájából egy üveg vodkát.**

**CSILLA**

**Te jól bevásároltál. Azt hittem már elfogyott az alkohol.**

**ILDIKÓ**

**Dehogy. Kérsz?**

**CSILLA**

**Már ha így megkínáltál, persze.**

**Amúgy, Tibor azt mondta, hogy látott engem az interneten,**

**hogy én párt keresek.**

**ILDIKÓ kuncog. CSILLA előveszi a telefonját, böngészi.**

**CSILLA**

**Ne röhögj! Te sunyi, feltettél az internetre. Ki tudja**

**mit gondolnak rólam. Nekem nem kell pasas! Hányszor**

**mondjam?**

**ILDIKÓ**

**Dehogyis nem kell. Nagyon is szükséged van rá.**

**CSILLA**

**Tyú kisasszony, nagyon idegesítő vagy.**

**ILDIKÓ továbbra is nevet.**

**CSILLA**

**(felkiált)**

**Ez már mindennek a teteje! Te letörölted a tetrist? Most**

**az összes pontom elveszett.**

**ILDIKÓ**

**Jó na, nem volt elég tárhely a társkeresőnek.**

**CSILLA**

**Szerencséd, hogy holnap költözöl, és nem tudok**

**megharagudni rád.**

**ILDIKÓ mosolyog, megkínálja CSILLÁT itallal.**

**CSILLA**

**Gyere, körhintázzunk!**

**ILDIKÓ**

**Dehogyis, még valaki meglát.**

**CSILLA**

**Dehogy látnak, éjszaka van, gyere.**

**Oda szaladnak a körhintához.**

**CSILLA**

**De ne hajtsd túl gyorsan, mert idehányok.**

**ILDIKÓ felugrik a forgó körhintára.**

**CSILLA**

**ÚÚÚ ez nagyon jó! Imádom!**

**ILDIKÓ mosolyog.**

1. **BELSŐ, LAKÁS FOLYÓSÓ- ÉJSZAKA**

**CSILLA és ILDIKÓ beérnek a lakásba. Lehúzzák a cipőjüket.**

**CSILLA**

**Valamit úgy falatoznék.**

1. **BELSŐ, KONYHA- ÉJSZAKA**

**CSILLA bemegy a konyhába, kutat a polcokon. ILDIKÓ áll mellette.**

**CSILLA**

**Hát, nem igazán van ennivaló.**

**ILDIKÓ**

**A kenyér is elfogyott?**

**CSILLA**

**El, de van kompót.**

**ILDIKÓ**

**Hát jobb, mint a semmi. Kint a teraszon megvárlak.**

1. **KÜLSŐ, TERASZ EBÉDLŐ- ÉJSZAKA**

**CSILLA kihozza a kamrából a kompótot, leteszi az asztalra, leül ILDIKÓ mellé. Eszegetik a kompótot ketten egy nagy befőttes üvegből.**

**CSILLA**

**Kiskoromban mindenki sokat piszkált, elég stréber voltam.**

**ILDIKÓ egy pillanatra lefagy, nézi CSILLÁT.**

**ILDIKÓ**

**Ez most jó random.**

**CSILLA**

**Épp el akarom mondani a szívem fájdalmát basszus.**

**ILDIKÓ**

**Na mondd akkor.**

**CSILLA**

**Szóval nagyon sokat piszkáltak és anyukád mégsem védett meg, pedig hát a nővérem.**

**ILDIKÓ**

**Ó hát most Istenem, ez nem akkora nagy cucc. Gyerekek**

**voltatok.**

**CSILLA**

**Dehogy nem akkora nagy cucc. Mindig pocsékul éreztem magam miatta. Furának, hülyének.**

**ILDIKÓ**

**De mi baja volt anyának veled?**

**CSILLA**

**Mindig is féltékeny volt rám, mert az, az igazság, hogy**

**anyuék jobban szerettek engem, mint őt. Én voltam az**

**ügyes kislány, anyukád meg mindig balhézott.Viszont,**

**amikor már kezdtünk felnőni, helyrejött a dolog,**

**valamennyire.**

**ILDIKÓ**

**De hát akkor miért nem találkoztok sosem?**

**CSILLA**

**Az már az én hibám.**

**Mielőtt megszülettél apu is meghalt, és egyedül rám hagyta a családi házat. Én meg eladtam, és elköltöztem abból a szörnyű faluból**

**ILDIKÓ**

**Te csodálkozol, hogy anya megharagudott?**

**CSILLA**

**Muszáj volt eladnom a házat, itt találtam munkát.És bármennyire haragudott, azért folyton kért kölcsön, mert nem volt munkája, és én mindig adtam neki.**

**ILDIKÓ**

**De mi volt anyával?**

**CSILLA**

**Megviselte apa halála. És hát igazságtalannak**

**érezte, hogy én örököltem mindent. Mondjuk ez jogos volt.**

**ILDIKÓ**

**Ezekről nekem sosem beszélt. És akkor én, hogy kerültem**

**ide?**

**CSILLA**

**Pár éve megkeresett, hogy ide költözhetsz-e. Azóta**

**beszélünk néha telefonon.**

**ILDIKÓ**

**Kemény.**

**Szerintem tisztára hülyék vagytok, simán**

**megbeszélhettétek volna.**

**CSILLA**

**Hát ezt én is tudom. Már mindegy, kihevertük.**

**Menjünk aludni.**

1. **BELSŐ, KONYHA- DÉLELŐTT**

**CSILLA a konyhában tesz-vesz, szendvicset csomagol ILDIKÓNAK.**

**Kijön ILDIKÓ a konyhába. Az asztalon egy nagy csomag pástétom masnival a tetején. ILDIKÓ és CSILLA egymásra mosolyognak.**

1. **KÜLSŐ, UTCA- DÉL**

**CSILLA és ILDIKÓ a csomagokat viszik kínok közt a kapu elé. Egy férfi sétál el a kapu előtt.**

**ANDRÁS**

**Jó napot kívánok!**

**Szívesen segítek a hölgyeknek.**

**ILDIKÓ**

**Nem kell, megoldjuk!**

**CSILLA**

**(ILDIKÓ szavába vág)**

**Nagyon kedves, jól jön a segítség.**

**András kinyitja a kaput CSILLÁNAK és ILDIKÓNAK, majd átveszi CSILLA kezéből a bőröndöt.**

**ANDRÁS**

**Egyébként, András, örvendek! Most költöztem a szomszédba.**

**CSILLA és ANDRÁS nézik egymást.**

**CSILLA**

**Ö, Csilla vagyok.Láttam önt az interneten.**

**ANDRÁS**

**(zavartan)**

**Hm, lehet. Hova utaznak a hölgyek?**

**CSILLA**

**Én nem utazom, csak az unokahúgom, Ildi.**

**ILDIKÓ**

**Hogy hogy Ildi? Utálom az Ildit. Ildikó vagyok.**

**A három szereplő egymás mellett áll a kapu előtt. CSILLA és ANDRÁS egymást nézegetik, majd elpillantanak, újra és újra. ILDIKÓ cigarettázik, és leül melléjük a bőröndjére. Megérkezik a TAXI.**

**ILDIKÓ**

**Hahó! Itt a taxim!**

**ILDIKÓ és CSILLA megölelik egymást. Bepakolják a szereplők a csomagokat a Taxiba. Majd ILDIKÓ beül a taxiba.**

**CSILLA**

**Aztán edd meg ügyesen a szendvicseket, és telefonálj, ha**

**odaértél.**

**Elindul a TAXI, ILDIKÓ integet. ANDRÁS és CSILLA vissza integetnek neki.**

**vége.**